WORK อัพราคาค่าโฆษณา 2 รายการฮิต! แนะซื้อเป้า 66 บ.
WORK อัพราคาค่าโฆษณา 2 รายการฮิต! แนะซื้อเป้าหมาย 66 บ.
28 มี.ค. 2560

บล.เคจีไอ (ประเทศไทย) ระบุในบทวิเคราะห์วันนี้ (28 มี.ค.) ว่า บริษัท เวิร์คพอยท์ เอ็นเทอร์เทนเมนท์ จำกัด (มหาชน) หรือ WORK ปรับราคาค่าโฆษณาสำหรับช่วงเวลาโฆษณาใน 2 รายการ คือ หน้ากากนักร้อง และ I can see your voice จาก 3.8 แสนบาท/นาที เป็น 4.2 แสนบาท/นาที เริ่มตั้งแต่ เม.ย 60 นี้เป็นต้นไป
Comment : รายการหน้ากากนักร้อง และ I can see your voice เป็นรายการที่ดีที่สุดของช่องเวิร์คพอยท์ ซึ่งได้เรทติ้ง ณ 5 มี.ค. 60 สูงถึง 8.3 และ 6.8 ตามลำดับ นอกจากนี้เรทติ้งรายการหน้ากากนักร้อง ยังไต่ระดับขึ้นถึง 11 ในช่วงกลาง มี.ค. 60 ที่ผ่านมา บวกกับการที่รายการหน้ากากนักร้อง ซีซั่น 2 ก็มีกำหนดออกอากาศต่อทันทีในเดือน เม.ย. 60 จึงส่งผลให้บริษัทมีการปรับราคาค่าโฆษณาขึ้นในรอบนี้
แม้เชื่อว่าราคาค่าโฆษณาที่เพิ่มขึ้นมีโอกาสจะทำให้ค่าโฆษณาเฉลี่ยของทั้งช่องจะเพิ่มจาก 5 หมื่นบาท/นาที ในปี 2559 เป็น 6.2 หมื่นบาท/นาที ตามที่บริษัทตั้งเป้าไว้สำหรับปี 60 นี้ แต่เนื่องจากอัตราการขายเวลาโฆษณาในช่วง ม.ค. 60 – ก.พ. 60 ยังอยู่ที่ราว 50% – 55% ซึ่งยังต่ำกว่าคาดการณ์ที่ 70% ทำให้ยังคงประมาณการกำไรของบริษัทในปีนี้ไว้ตามเดิม และคงราคาเหมาะสมที่ 66 บาท แนะนำ “ซื้อ”